জালালউদ্দিন খিলজি
১২৮৭ খ্রিস্টাব্দে সুলতান গিয়াসউদ্দিন বলবনের মৃত্যুর হয়। তারপর তাঁর উত্তরাধিকারীদের হত্যা করে প্রধান সেনাপতি জালালউদ্দিন খলজি ১২৯০ খ্রিস্টাব্দে দিল্লির সুলতান হন। জালালউদ্দিন খলজির(জন্ম: অজানা--মৃত্যু: ২০ জুলাই, ১২৯৬) দিল্লি দখলের সঙ্গে সঙ্গে দাস বংশের [Slave dynasty] অবসান ঘটে ও খলজি বংশের [Khalji dynasty] সূচনা হয়।
আলাই মিনার
আলাই মিনার হল আলাউদ্দিন খিলজি নির্মিত একটি অসমাপ্ত মিনার। এটি কুতুব মিনার চত্ত্বরে অবস্থিত। দাসবংশের পরে ভারতে ক্ষমতায় আসে খিলজি রাজবংশ ত্রয়োদশ শতাব্দীতে। সম্রাট আলাউদ্দিন খিলজি দিল্লীর কুতুবমিনারের পাশেই একটি সর্বোচ্চ টাওয়ার তৈরির সিদ্ধান্ত নেন, যার উচ্চতা কুতুব মিনারের দ্বিগুণ হবে। ১৩১৬ খ্রিস্টাব্দে আলাউদ্দিন খিলজি মৃত্যুর কারণে মাত্র ৮০ ফুট নির্মাণের পরেই এটি পরিত্যক্ত মিনারে পরিণত হয়। এর প্রথম ধাপটুকুও তৈরি হতে পারেনি। খিলজি বংশের পরবর্তী উত্তরসূরীরা কেউই এটি সম্পূর্ণ করার সাহস দেখাননি। এটার বুনিয়াদি ধাপটা টুকরো পাথর দিয়ে নির্মিত, যেটির ধ্বংসাবশেষ এখনও কুতুব মিনার এলাকাতেই রয়েছে। আমির খসরুর তারিখ-ই-আলাই (Tarikh-i-Alai) তে আলাউদ্দিন খিলজির এই মিনার তৈরির ইচ্ছার উল্লেখ পাওয়া যায়।